Ben Affleck și Jennifer Lopez ar urma să divorțeze. Actorul susține că „și-a revenit în fire”
În ultima vreme au apărut tot mai multe zvonuri cu privire la o posibilă ruptură între Jennifer Lopez și Ben Affleck. O sursă a dezvăluit câteva detalii pentru Page Six despre o presupusă despărțire.
Se pare că Ben Affleck nu și-ar mai dori această căsnicie, „revenindu-și în fire”, considerând că mariajul lor se destramă, după cum susține sursa menționată mai sus.
„Dacă ar exista o modalitate de a divorța pe motiv de nebunie temporară, ar face-o. Simte că ultimii doi ani au fost doar un vis și că și-a revenit în fire acum și că înțelege că nu are cum să funcționeze așa”, a spus sursa.
Page Six menționează că a cerut reacții atât artistei, cât și soțului ei, fără ca aceștia să răspundă.
Primele zvonuri cu privire la o posibilă despărțire au apărut după ce Jennifer Lopez s-a prezentat la Met Gala singură, la începutul lunii. Cei doi nu mai fuseseră fotografiați împreună de mai bine de o lună.
Ulterior, aceștia au fost văzuți săptămâna trecută la un recital al fiicei lui, Seraphina.
Surse au declarat pentru Page Six că Ben Affleck își caută casă pe lângă Los Angeles, în prezent fiind separat de partenera sa. Același lucru l-ar face și J-Lo.
Întrebată fiind de un reporter despre titlurile care apar în presă legate de despărțire, Jennifer Lopez a spus doar: „Poți mai bine de atât”.